Валери Иванов
Сантиментален триптих

chitanka.info

„Аз бих живял без стихове,

но само в свят, за който те ратуват.“

Николай Кънчев

Ако не е време за поезия,

то… значи — време е за смърт!

Животът крачи на протези.

И прозаично болен е светът!

* * *

Безподложен живот —

айсберг цинична помия.

Между ада и рая, без брод,

сме затънали в нищо — до шия.

В тази тленност сами се орисахме —

инжектирахме си доза демокрация…

Даже смъртния акт си подписахме,

като доброволно самоубила се нация!

* * *

Аз не бях тоталитарен поет.

И придворен не мога да бъда.

Чакам смирено отвъден билет.

Нямам воля за друга присъда.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.